I 2002 begynte allikevel Metallica arbeidet på sitt nye album, som etter hvert skulle komme til å få tittelen «St. Anger». Mange fans hadde voldsomme forhåpninger til dette albumet, og mange håpet på at bandet skulle gi ut en plate som lignet mer på deres tidligere album sjangermessig. Arbeidet med det ferdige albumet skulle bli tungt. Problemene startet bare uker etter at arbeidet med den nye skiva hadde startet da vokalist James Hetfield sjekket inn på rehabilitering for alkoholmisbruk.